टाइम8, कक्राझार, आगष्ट 24: कक्राझार नोगोराव थानाय गोदानै लुफुंनाय मैगं-थाइगं हाथाय बिल्डिंनि गाहायाव मैगं फालांगिखौ लाखिनांगौ होन्नानै मैगं फालांगिरिफोरा गोख्रों दाबि दैखांदों। समबारनि फुङाव कक्राझार हाथायसालिनि मैगं-थाइगं फालांगिरिफोरा धर्ना होनाय हाबाफारि दिन्थिफुङो। सामफ्रोमबो मुवा-बेसाद, मैगं-थाइगं फानग्रा फालांगिरिफोरा गोदानै लुफुंनाय न’ बिल्डिंआव लांलाय-लाबोलाय, गोजौ-गाहाय ओंखारलाय-गाखोलायआव जेंनाजों मोगा-मोगि जानांदों होन्नानै फालांगिरिफोरा रोखा बुंथियो।